stanford-oval/wikipedia huggingface dataset:
מפקדי אוכלוסין באוקראינה
היסטוריה > הצעדים הראשונים

המפקד הרשמי הראשון בשטח אוקראינה התרחש בשנת 1818 כאשר מערב אוקראינה הייתה חלק מהאימפריה האוסטרית. אולם מפקד אוכלוסין מודרני לא התקיים עד 1857. מאז נערכו מפקדי האוכלוסין הבאים של אוסטריה-הונגריה בשנים 1869, 1880, 1890, 1900, 1910. חמשת המפקדים האחרונים הללו כללו גם את השטח של מחוז זקרפטיה של היום, שהיה חלק מממלכת הונגריה.
מפקדי האוכלוסין הנוספים פסקו כשהמדינה התפרקה. שאר חלקי אוקראינה שהייתה חלק מהאימפריה הרוסית ערכו את מפקד האוכלוסין הראשון שלה במסגרת מפקד אוכלוסין 1897 של האימפריה הרוסית. המפקד הלאומי הבא ברוסיה התקיים רק לאחר מלחמת העולם הראשונה והקמת ברית המועצות. בשנת 1920 נערך מפקד אוכלוסין רק באותם אזורים שלא היו מעורבים במלחמת האזרחים הרוסית.
היסטוריה > מפקדים בין המלחמות

המפקד הבא שנערך ברוב שטחה של מערב אוקראינה (גליציה המזרחית) היה מפקד האוכלוסין הפולני של 1921, בעוד שמפקד צ'כוסלובקיה ב-1921 התקיים בשטח מחוז זקרפטיה. בשנת 1930 התקיים מפקד נוסף בשני האזורים כחלק ממפקדי האוכלוסין הלאומיים שלהם שנערכו באותה שנה. כמו כן, באזור מחוז צ'רנוביץ של היום נערך המפקד הלאומי הראשון שלו בשנת 1930, לראשונה מאז המפקד האחרון שנערך באוסטרו-הונגריה בשנת 1910, בעוד שבאזור בוג'אק של היום מחוז אודסה יחד עם שאר בסרביה נאספו נתונים סטטיסטיים דמוגרפיים רוסיים משנת 1897.
כבר במהלך מלחמת העולם השנייה התקיים מפקד אחד נוסף בשנת 1941 בהונגריה שבעבר בזזה וכבשה את שטחה של קרפטו-אוקראינה (היום מחוז זקרפטיה). כפי שהוזכר קודם לכן, המפקד הלאומי הרוסי הראשון מאז 1897 התקיים רק בשנת 1926 כחלק ממפקד האוכלוסין הראשון של ברית המועצות. המפקד הבא בברית המועצות התקיים ב-1937, אך הוא הוכר כלא רשמי ומעולם לא נחשפו נתוניו. המפקד הוכר גם כקנוניה נגד המשטר הסובייטי. רגע לפני מלחמת העולם השנייה ב-1939 ערכה ברית המועצות מפקד אוכלוסין נוסף שהתקבל כרשמי.
היסטוריה > מפקדים לאחר המלחמה

לאחר מלחמת העולם השנייה, אוקראינה אוחדה בגבולותיה המודרניים (כולל קרים) ובתוך ברית המועצות. המפקד הסובייטי הראשון לאחר המלחמה התקיים ב-1959, ואחריו שלושה נוספים ב-1970, 1979 ו-1989. המפקד המתוכנן הבא מעולם לא התקיים כאשר ברית המועצות התפרקה ב-1991.
היסטוריה > לאחר התפרקות ברית המועצות

המפקד הלאומי הראשון של אוקראינה העצמאית התקיים בשנת 2001. במקור תוכנן שהמפקד הבא ייערך ב-2010, אך מאז הוא נדחה ל-2020 ואז ל-2023.
באוקטובר 2019 אישר שירות הסטטיסטיקה הממלכתי של אוקראינה כי המפקד הלאומי הבא של אוקראינה מתוכנן להתקיים בין 10 בנובמבר ל-23 בדצמבר 2020. אבל באפריל 2020 מזכיר קבינט השרים אולה נמצ'ינוב אישר שבשנת 2020 לא יתקיים מפקד באוקראינה וכנראה גם לא ב-2021 כי המפקד נחשב ל"תענוג יקר". לבסוף הממשלה אישרה עריכת מפקד בשנת 2023.
הערות שוליים

↑  (באוקראינית) Всеукраїнський перепис населення заплановано на кінець 2020-го ('An all-Ukrainian population census is planned for the end of 2020'), Ukrayinska Pravda (9 October 2019)
↑  Ukrainian population census will be held in 2020 – Cabinet decree, Interfax-Ukraine (22 December 2015)
רחמים מלמד כהן (מורה)

| --- | --- |

ד"ר רחמים מלמד כהן, 2010
 לידה:  1937 ירושלים, פלשתינה (א"י)
 פטירה:  3 בנובמבר 2020 (בגיל 83 בערך)
 מדינה:  ישראל 
 
רחמים מלמד כהן (1937 – 3 בנובמבר 2020) היה איש חינוך ישראלי. התפרסם במיוחד בעקבות מפעליו הספרותיים והאמנותיים לאחר שלקה במחלת ניוון השרירים ALS.
ביוגרפיה

רחמים מלמד כהן נולד בשכונת מחנה יהודה בירושלים בשנת 1937 ונקרא על שם סבו (אבי אביו), הרב רחמים מלמד כהן שהיה הרב הראשי של שיראז שבאיראן, עלה לארץ ועמד בראש עדת יהודי פרס בשכונת נחלת ציון. אביו, הרב יעקב מלמד-כהן, היה ממנהיגי העדה הפרסית בירושלים, רב ומנהל תלמוד תורה בשכונת מחנה יהודה אשר שילב בין רוח המסורת למודרניזציה.
האב היה בין מקימי האגודה להצלת ילדים מחוסרי חינוך (ילדים עם צרכים מיוחדים) שנוסדה בירושלים בשנת 1941 שהנרייטה סאלד נמנתה עם חבריה. נבחר ליקיר ירושלים כאות הוקרה על פעילותו הציבורית והחינוכית בעיר.
אימו רחל, ילידת העיר חלב, עבדה בהתנדבות בקרב הקהילה. על שמם של ההורים יעקב ורחל מלמד כהן נקראה כיכר בשכונת רחביה.
רחמים למד בירושלים בגן הילדים של חסיה פינסוד סוקניק ובית הספר היסודי דוגמה לבנים מזרחי. בתקופה זו פעל כחבר תנועת הנוער "בני עקיבא", השתתף במקהלת רחמים עמר. תוך כדי לימודיו בתיכון לנערים מזרחי, לימד עברית עולים חדשים במעברות בית שמש ובמושבים: ישעי, נחם וזנוח שבפרוזדור ירושלים. כמו כן הדריך בתנועת הנוער "עזרא" ופתח סניף לילדי עולים מטעם קרן ילדינו, בשכונת שמעא אשר בגיא בן הינום.
ביוגרפיה > צבא וחינוך

ב-1956, לפני מבצע קדש, התגייס לצה"ל במסגרת גרעין הנח"ל "נחליאל" של תנועת הנוער "עזרא". לאחר הטירונות נבחר לשמש כקומונר, וריכז את סניף עזרא בירושלים. במקביל סיים לימודי הוראה בתוכנית מיוחדת בסמינר למורים מזרחי. בתום לימודיו חינך במשך חמש שנים בבית-הספר חורב. השלמת שרותו הצבאי באימון מתקדם הייתה בנח"ל מוצנח.
לאחר שחרורו מצה"ל נתמנה מלמד כהן למחנך בבית הספר "חורב" בירושלים ושימש בתפקיד זה 3 שנים. כמו כן למד באוניברסיטה העברית, ובה רכש תואר בוגר בגאוגרפיה ובהיסטוריה, מוסמך בחינוך וביהדות-זמננו ודוקטור על מחקרו בחינוך מיוחד.
בשנת 1960 נשא לאישה את אלישבע לבית טחובר, שהייתה חניכה שלו בתנועת הנוער "עזרא" ומורה בבית הספר חורב.
ביוגרפיה > שליחויות

ב-1963 יצאו עם 2 ילדיהם לשליחות חינוכית בהודו למשך 4 שנים מטעם בני עקיבא והסוכנות היהודית. תפקידיו היו ריכוז לימודי היהדות והעברית בבתי הספר "סיר ג'קוב ששון" שהוקם בעבור הילדים ממוצא בגדאדי, ו"כדורי" בו למדו תלמידים מעדת בני ישראל. ריכוז סניפי בני עקיבא, ייזום ויציאה למחנות וסמינרים, והכוונה ופיקוח על רשת שיעורי ערב בעברית ברחבי בומביי. בנוסף לכך נתבקש מלמד כהן על ידי הנהלת אוניברסיטת בומביי לעמוד בראש הקתדרה ללימודי היהדות ולהיות מרצה קבוע.
בתום השליחות בהודו סייר בציילון, תאילנד, קמבודיה, סינגפור, הפיליפינים, יפן, טאיוואן, הונג קונג ובורמה.
ביוגרפיה > מפקח

ביולי 1967, לאחר מלחמת ששת הימים, חזר ארצה עם משפחתו. הוא עבד במשרד החינוך במחלקה המפקחת על בתי ספר מוכרים שאינם רשמיים.
לאחר שנה, בגיל 32, נבחר ומונה למפקח על בתי ספר ממלכתיים דתיים בגליל המזרחי, מבית שאן ובנותיה עד מטולה.
עבר עם משפחתו לגור בהודיות שליד קיבוץ לביא.
אחר כך עברה המשפחה לגור בחוות השומר. בשובו לירושלים התמנה מלמד כמפקח במחוז ירושלים על החינוך המיוחד ועמד בראש החוג לחינוך מיוחד כ-20 שנה במכללה ירושלים לבנות. כמו כן הרצה באוניברסיטת בר-אילן ובאוניברסיטה העברית והקים מכון להכשרת מורים ליד הישיבה בשעלבים. רעייתו אלישבע מונתה מדריכה למורות לילדים לקויי למידה.
ב-1973 נקרא למילואים והשתתף במלחמת יום הכיפורים בחיל התותחנים בקרבות ברמת הגולן.
ב-1982 התייצב מלמד כהן לשירות מילואים, ובמלחמת לבנון הראשונה יצא בראש צוות מרצים תחת פיקוד קצין חינוך ראשי לסדרת הרצאות בפני חיילי צה"ל בכל רחבי לבנון ועריה.
ביוגרפיה > המשך השליחויות

ב-1983 יצא רחמים מלמד כהן עם אשתו ושלושה מילדיהם לשליחות בלונדון כנציג המחלקה התורנית, בהסתדרות הציונית. תפקידו היה לנהל ולפקח על החינוך היהודי בבתי הספר היהודיים באנגליה, אירלנד, גיברלטר ובלגיה, ולהיות אחראי על 22 זוגות מורים שליחים מישראל. כמו כן יזם פרויקטים שונים ובתוכם תוכניות לימודים.
ב-1985 שב לירושלים לתפקיד מפקח ארצי, מרכז תוכניות לימודים של החינוך הממלכתי דתי במשרד החינוך והתרבות.
ד"ר מלמד המשיך לנהל את מפעלי אביו – ניהול בית הכנסת "אהל יעקב ורחל" וישיבת "אביר יעקב" . כמו כן היה פעיל בעמותות א.ל.ס: עמותת אטלס ועמותת ישראלס וכן בקהילת "רננים" בירושלים.
מלמד הקים מערך ארגוני מרחבי שכלל את מנהלי בתי הספר, קיים השתלמויות למורים ועסק בפיתוח שיטות הוראה, עסק בהוראת חינוך מיוחד באוניברסיטת בר-אילן ובמכללה ירושלים. הוא לקח חלק בתהליך ההתמקצעות של החינוך המיוחד, שהפך את התחום למושך בעיני מורים ומחנכים, סייע בהקמת מערך הכיתות הטיפוליות, הכיתות המקדמות והכיתות המשולבות לטיפול בילדים חריגים, ותרם את חלקו בפיתוח שיטות לימוד חדשות ובבניית מודל וועדות ההשמה העוסקות בהפניית ילדים לחינוך המיוחד.
במסגרת התואר השני והשלישי התמחה בחינוך מיוחד ונושא הדוקטורט שלו היה הילד החריג בחינוך המיוחד על פי מקורות היהדות, שיצא לאור כספר.
ביוגרפיה > המחלה

בשנת 1994 אובחנה אצלו מחלת ALS‏. מלמד כהן האריך חיים והתמודד עם מחלה זו במשך 26 שנים, עד למותו ב-3 בנובמבר 2020. טרם השתתק גופו הספיק מלמד כהן לטייל בהודו, בנפאל ובתאילנד ולצאת לארצות הברית עם משלחת מפקחי חינוך לסיור בבתי ספר יהודיים.
ב-1998 פרש לגמלאות ממשרד החינוך.
מ-1999 לאחר החייאה ואשפוז במשך חודש וחצי בבית החולים הדסה עין כרם הפך למשותק כליל, מרותק לכיסא גלגלים, צמוד למכונת הנשמה. לא הייתה לו שום יכולת תנועה פרט לעיניו ועפעפיו. שליטתו במחשב באמצעות מצלמה העוקבת אחר תנועת העין, שני חיישנים, תוכנה מיוחדת ומקלדת וירטואלית, אפשרה לו לתקשר. כך חיבר וכתב עשרה ספרים שפורסמו. מלמד, שהיה צלם חובב החל לצייר לאחר שלמד להשתמש בתוכנת פוטושופ. יצירותיו "עיניים בתנ"ך" ו"צבעים בתנ"ך" זכו לתערוכות ברחבי הארץ ובארצות הברית.
פרסומיו ואותות הוקרה שהוענקו לו

פורסמו עליו כתבות ומאמרים רבים. מאמריו פורסמו בכתבי עת ועיתונים שונים. הערוץ הראשון בטלוויזיה הישראלית הפיק אודותיו סרט בשם "על חבל דק" במסגרת הסדרה "גיבורים בעל כרחם (2002)". מן השירים שחיבר הופק אלבום שירים ובו עשרה שירים מולחנים.
אלפים התכתבו עמו בדואר האלקטרוני והוא שימש דוגמה ומופת לחולים רבים כיצד כח הרוח והרצון מתגברים על מגבלות הגוף.
באתר האינטרנט הפרטי שלו, שגם בו הוא התכתב עם אנשים, הוא סיפר אודות שאלה בהלכה שהתעוררה אצלו והוא שאל רב: "כאדם דתי, השומר שבת, אני שואל: בגלל מחלתי אני נעזר במחשב כדי לתקשר עם הסביבה. שאלתי: האם אני יכול להשתמש בשבת במחשב רק לצורך תקשורת ולא לשום צורך אחר?". בהתחשב במצב המיוחד, הרב התיר לו!
ד"ר מלמד כהן זכה בעיטורים רבים ובהם יקיר החינוך הדתי, "מורה המורים", "מחנך למופת" ויקיר ירושלים.
ספריו

"הכר את תלמידך" עוסק בהכרת התלמיד בדרך בלתי פורמלית בתחומי הגוף, הרגש, החברה, המוסר והשכל. המחבר מציע שיטות, דוגמאות והצעות מעשיות בליווי סיפורים, איורים, מובאות מארון הספרים היהודי ורקע מדעי תאורטי. הוצאת רכס, תשס"ב 2001.
"הילד החריג והחינוך המיוחד על פי מקורות ביהדות" מחקר בנושא הילד בעל הצרכים המיוחדים והטיפול בו לאור התפיסה התורנית והמדעית. היחס האנושי לילד עם ליקויים שכליים, נפשיים או גופניים, משתקף מתוך אוצר עצום של מקורות מהספרות התורנית. הוצאה פרטית, תשס"ב 2002.
"ובחרת בחיים" מחשבות ועצות על שיפור איכות החיים. הוצאת אשל, תשס"ג 2003.
"לסדר..." פסוקים מפרשת השבוע המתאימים לאירועים שונים. הוצאת ראובן מס, תשס"ד 2003.
"פעם אחת" סיפורים קצרים ממסכת חייו של המחבר, תיאורים, אפיזודות וקוריוזים מן העולם הגדול, מן המדינה ומירושלים. הוצאת ספרית בית אל, תשס"ד 2004.
"לו" שירים, ספריית בית אל, תשס"ה 2004.
"שעת הרחמים", ביוגרפיה של ד"ר רחמים מלמד כהן, הוצאת יד שרה, תשס"ה 2005.
"פרשת השבוע", רעיונות חינוכיים, הוצאה פרטית מלמד, תשס"ו 2005.
"הפטרת השבוע", רעיונות חינוכיים, הוצאה פרטית מלמד, תשס"ז 2007.
"יהי" שירים, הוצאה פרטית מלמד, תשס"ז 2007.
"עיניים בתנ"ך" אלבום ציורים, הוצאה פרטית מלמד, תשס"ח 2008, תש"ע 2010.
"על זיכרון ירושלים" ספר מסעותיו של חסיד חב"ד במאה ה-19, הוצאה פרטית מלמד, תשע"ב 2011.
לוחות שנה עם ציורים, תשס"ט 9–2008, תש"ע 10–2009, תשע"א 11–2010, תשע"ב 12–2011, תשע"ד 14–2013, תשע"ה 15–2014.
"צבעים בתנ"ך" ספר מחקר ואלבום ציורים, הוצאה פרטית מלמד, תשע"ג 2012.
"נשים בתנ"ך – היבט מוסרי ואמנותי" ספר מחקר ואלבום ציורים, הוצאה פרטית מלמד, תשע"ד 2013.
"קוצ'יק" רומן המספר על חמש אהבותיו של קוצ'יק, הוצאה פרטית מלמד, תשע"ה 2014.
"הפונדקאית" רומן המספר על צעירה הודית המקבלת הצעה להיות אם פונדקאית לעוברם של זוג יהודים מאוסטרליה, ידיעות ספרים, תשע"ה 2015.
"שחור בלבנה" רומן בין סידי התימני וציפי האשכנזית – פער בין עדתי, הוצאה פרטית מלמד, תשע"ו 2016.
"חידותורה" חידות בחרוזים על פרשות השבוע ופתרונות, הוצאה פרטית מלמד, תשע״ז 2017.
"טיסה 440" חילוני ודתי מתווכחים במטוס, ברקע מתחשים אירועים, הוצאה פרטית מלמד, תשע״ז 2017.
״כטוב בעיני״, אוטוביוגרפיה חינוך והרפתקאות
תערוכותיו

יד בן צבי, ירושלים, נשים בתנ"ך, אוגוסט 2013
תיאטרון ירושלים, בהרף עין, אב–אלול תשע"ב, יולי–אוגוסט 2012
היכל התרבות, ראשון לציון, צבעים בתנ"ך, כסלו–טבת תשע"א, דצמבר 2010.
תיאטרון ירושלים, ומתוק האור, אייר–סיון תש"ע, יוני–יולי 2010
מוזיאון תל אביב, ומתוק האור ויפה לעיניים, ערב גאלה, 24 במרץ 2010
היכל שלמה, ירושלים, עיניים בתנ"ך, אדר תש"ע, פברואר 2010.
בית התנ"ך, תל אביב – תמוז–אלול, יולי–ספטמבר 2008
תיאטרון ירושלים – עבודה בעיניים אייר–סיון תשס"ח, מאי–יוני 2008.
בית דוויק, דיל, ניו ג'רזי, אייר תשס"ז, יולי 2007
הערות שוליים

↑  ד"ר רחמים מלמד כהן הלך לעולמו,  באתר כיפה, 3 בנובמבר 2020
↑  גיא עזרא, ‏ברוך דיין האמת: רחמים מלמד כהן הלך לעולמו, באתר "סרוגים", 3 בנובמבר 2020
| --- | --- |
בקרת זהויות :  NLI: 987007265387205171  ISNI: 0000 0000 6694 534X  LCCN: nr94021422  VIAF: 39259668   WorldCat (עם VIAF): 39259668
סוני קולברלי

סוני קולברלי (באיטלקית: Sonny Colbrelli; נולד ב-17 במאי 1990) הוא רוכב אופני כביש מקצועי איטלקי לשעבר. מנצח המונומנט פריז - רובה (2021) ואלוף אירופה (טרנטו 2021).
לטענתו, הוא הצטיין במיוחד במרוצים הנערכים במזג אוויר גשום.
קריירה > ברדיאני סי. אס. אף (2010–2016)

קולברלי חתם על חוזה מקצועני ראשון בשנת 2010 עם קבוצת קולנאגו סי.אס.אף אינוקס (נקראת כיום ברדיאני סי.אס.אף), הוא לא התחרה בהרבה מרוצים אך הספיק לנצח את מרוץ טרופאו אלצ'ייד דגאספרי, ולסיים 6 באליפות העולם עד גיל 23. ב-2011, קולברלי התחרה בוואלטה של צ׳ילה והתוצאה הטובה ביותר שלו הייתה המקום ה-3 בקטע האחרון, בנוסף לכך הגיע במקום ה-2 וה-3 במרוצים מקומיים באיטליה, ובאליפות העולם עד גיל 23 הגיע במקום ה-91. ב-2012 מניין המרוצים של קולברלי עלה משמעותית והוא אף התחרה לראשונה בגראנד טור, כאשר נבחר לג'ירו ד'איטליה אך לא בלט במיוחד והישגו הבכיר היה מקומו ה-9 בקטע ה-12.
ב-2013, התחרה שוב בג'ירו ד'איטליה, והתוצאה הטובה ביותר שלו הייתה המקום ה-8 שלו בקטע ה-14. בטור אלמטי (מרוץ חד יומי) שבקזחסטן, סיים 2. ב-2014, התחרה בפעם השלישית ברצף בג'ירו ד'איטליה, אך לא רשם הישגים בולטים. בהמשך העונה, הספיק לנצח בג'ירו ד'אפניננו, במרוץ לזכרו של מרקו פאנטאני, ובגראן פרמיו קיטה די פצ'יולי.
ב-2015, התחרה בפעם הרביעית ברצף בג'ירו ד'איטליה, והישגו הבולט היה המקום ה-6 בקטע ה-7. בנוסף לכך ניצח את הדירוג הכללי בטור דה לימוסייה, ואת הקטע הראשון. הוא ניצח גם את מרוץ גראן פרמיו ברונו בגלי.
בעונת 2016, עונתו האחרונה בברדינאי, השיג ניצחון יוקרתי במרוץ השווייצרי הנודע, גראן פרמיו קיטה די לוגאנו, לאחר שהקדים את דייגו אוליסי, ואת רוברטו פרארי, בספרינט. בנוסף לכך הגיע שני במרוץ ההולנדי וולטה לימבורג קלאסיק, ו-3 במרוץ אמסטל גולד. הוא התחרה שוב בג'ירו ד'איטליה, והתוצאה הבכירה שלו הייתה המקום ה-3 בקטע ה-5. הוא הוסיף לרזומה שלו עוד שני קטעים בטור דה לימוסייה, ניצחון בקופה אגוסטוני, בקופה סבאטיני ולקראת סוף העונה ניצח בטרה ואלי וארזינה.
2022

קולברלי סיים במקום השני באומלופ הט ניוסבלד. במרוץ וולטה א קטלוניה, שנערך ב-21 במרץ, סיים שני בקטע הראשון, אך התמוטט לאחר קו הסיום כשהוא סובל מהפרעת קצב שהפכה לדום לב. הוא קיבל טיפול רפואי דחוף והובהל לבית החולים כשהוא במצב יציב ובהכרה. קולברלי עבר שיקום ארוך אך באוקטובר 2022 הודיע על פרישה מרכיבה מקצועית בעקבות מצבו הרפואי.
הערות שוליים

↑  Sonny Colbrelli: Call me Rain Man, באתר cyclingnews.com, ‏ 11 באוקטובר 2018
↑  World Championships U23 | Road Race, www.procyclingstats.com
אודי ואביעד

| --- | --- |

אודי ואביעד בהופעה בהוד השרון, 2015
 מוקד פעילות:  ישראל
 תקופת הפעילות:  מ-1998
 עיסוק:  שחקנים, בדרנים, מדבבים, מנחי טלוויזיה
 חברים
 אודי גוטשלק ואביעד בנטוב
אודי גוטשלק ואביעד בנטוב הם צמד שחקנים, בדרנים, כוכבי ילדים ואמני סטנד-אפ ישראלים.
הערות שוליים

↑  רשת:סטנד-אפ קומדי בפריים של יום ו', באתר גלובס, 29 ביוני 2003
↑  בעיקר מייגע, באתר גלובס, 27 ביולי 2003
↑  אפרת בארי, עכבר העיר, אודי ואביעד מציגים פארודיה לילדים, באתר הארץ, 3 בינואר 2011
↑  גלי פיאלקוב, עכבר העיר, "101 כלבים דלמטים": הרבה רעש וצלצולים ריקים מתוכן, באתר הארץ, 6 בדצמבר 2010
↑  דפנה הראל כפיר, ‏מופעי חנוכה: "פנטזיה" ב-20 שקל או פסטיגל ב-170 שקל?, באתר גלובס, 4 בדצמבר 2013
↑  גלי פיאלקוב, עכבר העיר, "מותק של פסטיבל": רק תאווה לעיניים?, באתר הארץ, 6 בדצמבר 2015
↑  ננו שבתאי, "המשתמט": לכבוש את האויב בצחוק, ולא בצרחה, באתר הארץ, 18 בנובמבר 2018
VE.N.TO

| --- | --- |

 נתונים
 מרכיבים:  45 מ"ל גרפה, 22.5 מ"ל מיץ לימון, 15  מ"ל סירופ דבש (ניתן להחליף את המים במי קמומיל), 15 מ"ל סירופ קמומיל, חלבון ביצה (אופציונלי)
 אופן ההכנה:  ערבוב היטב בשייקר עם קרח. לסנן לכוס מלאה בקרח.
 כוס:  כוס טובלר
 קישוט:  קליפת לימון וענבים לבנים
 
VE.N.TO (משמעות המילה vento באיטלקית היא רוח) הוא קוקטייל, המוכר רשמית על ידי איגוד הברמנים הבינלאומי המורכב מגרפה, מיץ לימון, דבש וסירופ קמומיל. ניתן להוסיף חלבון ביצה בשביל המרקם. ישנן גרסאות מעט שונות לגבי אופן הכנת סירופ הדבש עם קמומיל.
היסטוריה

הקוקטייל הומצא ב-2019 על ידי שני ברמנים, טרוויזו סמואלה אמברוסי ולאונרדו ורונסי בבר Cloakroom Cocktail Lab שבריווה דל גארדה. השם VE.N.TO הוא משחק מילים באיטלקית: מצד אחד המילה vento משמעותה רוח ומצד שני הלחם בין ונטו לטרנטו (Veneto-Trentino) שאלו הנפות מהם הגיעו אמברוסי וורונסי.
המשקה הוצג בתחרות הקוקטיילים בפירנצה ( Florence Cocktail Week) ב-2020 על ידי קבוצת GrappaRevolution האיטלקית לצורך קידום מכירת גרפה, שהיא לא רכיב פופולרי במיוחד בקוקטיילים. VE.N.TO הוא הקוקטייל היחיד ברשימת איגוד הברמנים הבינלאומי המורכב מגרפה. ראש קבוצת GrappaRevolution, ג'ורג'ו פאדה הביע תקווה שהוא מתחיל טרנד חדש של קוקטיילים ממבוססי משקה אלכוהולי זה.
הערות שוליים

↑  VE.N.TO ricetta e curiosità del primo drink Iba con la grappa, (איטלקית)
↑  Si chiama VE.N.TO, (איטלקית) באתר פייסבוק
↑  ve-n-to, אתר grapparevolution (איטלקית)
| קוקטיילים רשמיים של איגוד הברמנים הבין-לאומי (IBA) |
| --- | --- | --- |
| בלתי נשכחים   The Unforgettables | אלכסנדר •  אמריקנו • אנג'ל פייס • אוויאיישן • בין הסדינים • בולברדייה • ברנדי קרסטה • קזינו • קלווור קלאב • דאקירי • דרי מרטיני • ג'ין פיז • האנקי פאנקי • ג'ון קולינס • מילה אחרונה • מנהטן • מרטינז • מארי פיקארד • בלוטת הקופים • נגרוני • אולד פאשנד • פארדייז • פלאנטרס פאנץ'  • פורטו פליפ • ראמוס פיז • ראסטי נייל • סזראק • סיידקאר • סטינגר • טוקסידו • Vieux Carré •  ויסקי סאוור • וייט ליידי |  |
| קלאסיקות עכשוויות   Contemporary Classics | בליני • רוסי שחור (רוסי לבן) • בלאדי מרי • קאיפיריניה • קוקטייל שמפניה • קורפס רוויוור 2 • קוסמופוליטן • קובה ליברה • פרנץ' 75 • פרנץ' קונקשן • גולדן דרים • גראסהופר • המינגוויי ספיישל • צוואר סוס • אייריש קופי • קיר • לונג איילנד אייסד טי • מאי תאי • מרגריטה • מימוזה • מינט ג'ולפ • מוחיטו • מוסקו מיול • פינה קולדה • פיסקו סאוור • סי בריז • סקס על החוף • סינגפור סלינג • טקילה סאן רייז • וספר •  זומבי |  |
| משקאות עידן חדש   New Era Drinks | ברקודה • ברכי דבורה • ברמבל • קנהנצ'ארה • דארק אנ סטורמי • אספרסו מרטיני • פרננדיטו • פרנץ' מרטיני •  לא חוקי • למון דרופ מרטיני •  עירום ומפורסם  • ניו יורק סאוור • אולד קובן  •  פלומה • מטוס נייר • פניצילין • ראשן ספרינג פאנץ' • סולת'סייד • ספייסי פיפטי • שפריץ • ספרינג באסטרד • טיפררי • טומיס מרגריטה • טרינידד סאוור • VE.N.TO • ציפור צהובה |  |
חומצה ציטרית

| --- | --- |
 
 כתיב כימי:  C₆H₈O₇ 
 מספר CAS:  77-92-9
 צפיפות:  1.665 גרם/סמ"ק
 חומציות:  3.14
 אנתלפיית התהוות סטנדרטית:  1543.8- קילוג'ול למול
 
בקבוק המכיל חומצה ציטרית
חומצה ציטרית או חומצת לימון (מכונה גם מלח לימון, באנגלית: Citric acid) היא חומצה אורגנית אשר נמצאת בין השאר בפירות הדר והיא שנותנת לפירות אלו את טעמם החמוץ. בלימון עשויה תכולת החומצה הציטרית להגיע עד כדי 8% מהמשקל היבש. נוסחתה: C6H8O7.
חומצה ציטרית היא חומצה תלת-קרבוקסילית; היא מכילה שלוש קבוצות קרבוקסיל (COOH). כל אחת מקבוצות הקרבוקסיל קשורה לאטום פחמן; לאטום הפחמן האמצעי קשורה בנוסף קבוצת הידרוקסיל (OH) כמודגם באיור.
מבנה מולקולרי של חומצת לימון
שמה העברי של חומצה ציטרית הוא חומצת לימון. עוד תעתיק נפוץ לשם הלועזי הוא "חומצה סיטרית"; שמה הכימי, לפי כללי IUPAC, הוא 2-הידרוקסיפרופאן-1,2,3-חומצה טריקרבוקסילית.
כאשר חומצה ציטרית נמצאת במצב מיונן, היא נקראת יון ציטראט.
תכונות

מסה מולרית: 192.13 גרם/ מול
מסיסות: 133 גר/ 100 מ"ל מים (ב 20°C)
צפיפות: 1.665 גר/ סמ"ק
טמפרטורת התכה: 153°C
נקודת רתיחה: 310°C
חומציות:  pKa_{1}=3.15;pKa_{2}=4.77;pKa_{3}=6.40
מספר CAS:‏ 77-92-9
נקודת הבזק: 155°C
נקודת התלקחות: 345°C
LD50: (חולדות, בליעה): 3,000 מ"ג לק"ג
חומצה ציטרית בביוכימיה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
חומצה ציטרית מהווה חומר ביניים חשוב במטבוליזם; היא מהווה את תוצר הביניים הראשון של מעגל קרבס, אשר עקב כך מכונה גם "מעגל חומצת הלימון" או "מעגל החומצות התלת-קרבוקסיליות".
לדוגמה, לאחר פירוק מולקולת גלוקוז בהליך הגליקוליזה, נוצרות לרוב 2 מולקולות בעלות שלושה פחמנים בשם פירובט. מולקולות אלו מחומצנות באמצעות הקומפלקס פירובט דהידרוגנאז, אשר מסיר מהם את אחד הפחמנים, ומחבר אותם לקואנזים A ליצירת אצטיל קואנזים A. מולקולה זו, נכנסת למעגל קרבס, והאצטיל שבה יחד עם  אוקסלואצטט (Oxaloacetate) הופך באמצעות האנזים ציטראט סינתאז הופך לציטרט בריאקציה שאינה הפיכה בתנאים פיזיולוגיים.
ציטרט, היון המצומד של החומצה ציטרית, משמש גם כן כווסת פעילות האנזים PFK-1 בתהליך הגליקוליזה כאשר ריכוז הציטרט מספיק גבוה הוא משפיע אלוסטרית על PFK-1 ומפחית את פעילותו.
ייצור ושימוש

בתעשייה מייצרים חומצת לימון באמצעות גידול העובש Aspergillus niger על מצע של סוכרוז (C12H22O11). העובש יוצר חומצת לימון במטבוליזם הטבעי שלו. מפרידים את העובש מהחומצה על ידי סינון, משקיעים את החומצה כמלח הסידן שלה על ידי סתירה שלה בסידן הידרוקסיד Ca(OH)2 (סיד) ומהמלח הזה מופקת החומצה הנקיה על ידי תגובה עם חומצה גפרתית. בישראל מיוצרת חומצת לימון במפעל גדות ביוכימיה.
בתעשיית המזון, חומצת לימון משמשת כחומר טעם וכחומר משמר במזון ובפרט במשקאות קלים, ונמצא כי היא מעכבת התפתחות של חיידקים גורמי מחלות כדוגמת Vibrio. כתוסף מזון מסומן החומר בקוד E330.
חומצת לימון משמשת גם לניקוי אבנית.
התבלין המכונה מלח לימון הוא למעשה לא מלח במובנו הכימי, אלא חומצת לימון טהורה במצב גבישי.
כשרות לפסח

ישנו דיון הלכתי האם חומצת הלימון כשרה לשימוש בפסח, מאחר שבייצור התעשייתי היא מופקת מפטריות (עובש) שעיכלו עמילן המופרד מקמח שבא במגע עם מים. יש פוסקים המחמירים להחשיבו כחשש חמץ, ועל פיהם בד"צים וגופי כשרות שונים אינם נותנים הכשר על מוצרים שמעורבת בהם חומצת לימון כתוסף. ויש אומרים שאין בו חשש חמץ, שכן מהרגע שבו הקמח בא במגע עם מים עד השלב שבו העמילן מופרד מהגלוטן ועובר עיקור לא עובר זמן המאפשר החמצה. בנוסף, העמילן עצמו משמש רק כמזון לפטרייה המייצרת את חומצת הלימון, ועל כן חומצת הלימון עצמה אינה תוצר של חמץ אלא של הפטרייה.
הערות שוליים

↑  Antibacterial activity of citrus fruit juices against Vibrio species, JOURNAL OF NUTRITIONAL SCIENCE AND VITAMINOLOGY 52 (2): 157-160 APR 2006
↑  המחלוקת מסוכמת בפניני הלכה פסח פרק ח הלכה ח.
| --- | --- |
בקרת זהויות :  NLI: 987007283821905171  GND: 4148057-0  LCCN: sh85026216  NKC: ph150576
סאדו (יפן)

סאדו (ביפנית: 佐渡市) הוא אי שנמצא במחוז ניאיגטה שביפן. החל מ-2004 כל האי נתון תחת הרשות המקומית של העיר סאדו. נמל התעופה סאדו (אנ') ומכרות הזהב של האי סאדו נמצאים בשטח האי.
גאוגרפיה

האי נמצא כ-60 ק"מ מבירת המחוז, ניאיגטה וכ-288 ק"מ מבירת יפן, טוקיו.
לקריאה נוספת

Bornoff, Nicholas (2005). National Geographic Traveler Japan (2nd ed.). Washington, D.C.: National Geographic Society. ISBN 0-7922-3894-X. סאדו, באתר OCLC (באנגלית).
הערות שוליים

1 2  Sado (Niigata , Japan) - Population Statistics, Charts, Map, Location, Weather and Web Information, www.citypopulation.de
↑  Sado Island, Mapcarta (באנגלית)
↑  Sado, Sado (באנגלית)
↑  Sado Shi, Japan, www.geonames.org
↑  Coordinate Distance Calculator, boulter.com
↑  Coordinate Distance Calculator, boulter.com
| --- | --- |
בקרת זהויות :  NLI: 987007551176205171  BNE: XX6072138  GND: 1104950065  LCCN: n2009047807  MusicBrainz: f1e00cf1-4c28-46eb-998d-e80266a05738  NDL: 01113653  RERO: 02-A023899480  VIAF: 139787778   WorldCat (עם VIAF): 139787778 
ערך זה הוא קצרמרבנושא יישובים ביפן ובנושא איים. אתם מוזמנים לתרום לוויקיפדיה ו.
טום בישוף

טום בישוף (בגרמנית: Tom Bischof; נולד ב-28 ביוני 2005 באשפנבורג שבגרמניה) הוא כדורגלן גרמני המשחק בעמדת הבלם בקבוצת באיירן מינכן מהבונדסליגה.
קריירת מועדונים

בישוף גדל במחלקות הנוער של TSV אמורבאך והופנהיים. ב-19 במרץ 2022 ערך את הופעת הבכורה שלו בקבוצה הבוגרת של הופנהיים, בהפסד 3-0 להרטה ברלין במסגרת המחזור ה-27 בבונדסליגה לעונת 2021/2022.
אנרגיה מתחדשת ברשות הפלסטינית

אנרגיה מתחדשת ברשות הפלסטינית היא מרכיב קטן אך משמעותי בתעשיית האנרגיה ברשות הפלסטינית (היא מהווה כ-1.4% מהאנרגיה שהופקה בשנת 2012). ברשות הפלסטינית יש שיעור מהגבוהים במזרח התיכון של אנרגיה סולארית לחימום מים וקיימים מספר פרויקטים נוספים של אנרגיה סולארית.
מספר סוגיות מקשות על הפלסטינים לפתח את האנרגיה המתחדשת, כאשר המרכזית שבהם ההיא ההגבלות הרגולטוריות של הסכמי אוסלו.
הרשות הפלסטינית מייצרת נכון להיום כ-5% מהאנרגיה שלה ממקורות מתחדשים – ושואפת להגיע ל־20% עד 2030. אספקת החשמל שלה מגיעה ברובה הגדול מישראל.
במאי 2016 הודיעה רשות האנרגיה הפלסטינית על עריכת מכרז לבניית 10 מפעלים סולאריים שכל אחד מהם יוכל לייצר כ-10 מגה-וואט. מטרת בניית המפעלים היא חיזוק העצמאות האנרגטית של הרשות וירידה בכמות חשמל הנרכשת מישראל, שסיפקה נכון ל-2016 כ-95% מהחשמל הנצרך ברשות הפלסטינית.
פוטנציאל > אנרגיה סולארית

ההערכה היא שלמקורות אנרגיה סולאריים יש פוטנציאל לספק כ-13% מהאנרגיה ברשות הפלסטינית. יותר ממחצי ממשקי הבית ברשות משתמשים בדודי שמש אך רק ב-3% ממשקי הבית זה מהווה מקור האנרגיה העיקרי. תחנה פוטו-וולטאית בהספק של 710 קילוואט הוקמה בספטמבר 2014 בסמוך ליריחו. למרות שאחוז גבוה מאוד מהבתים הפלסטינים מחוברים לרשת החשמל המרכזית (שעובדת בהתבסס על חברת החשמל הישראלית), הפעלת כפרים מרוחקים עם מערכות פוטו-וולטאיות בקנה מידה קטן תהיה כדאית יותר מבחינה כלכלית מאשר הרחבת הרשת.
פוטנציאל > אנרגיית רוח

במידה והיו מוקמים טוריבנות רוח ברשות הפלסטינית, ההערכה היא שלאנרגיית הרוח יש פוטנציאל לספק כ-6.6% מהאנרגיה ברשות הפלסטינית.
ראו גם

אנרגיה מתחדשת בישראל